दावे खूब, हालात वही : रोहतककी बसों में नहीं लगे सीसीटीवी कैमरे
झेली शर्मिंदगी, नहीं बन सका फौजी, अब धुला दाग : आरोपी
संघर्ष करने पर भी नहीं मिला न्याय, जाएंगी हाईकोर्ट : बहनें
दोवर्ष पहले राष्ट्रीय-अंतर्राष्ट्रीय सुर्खियों में छाने वाला रोडवेज बस में दो बहनों से छेड़छाड़ का विवाद शुक्रवार को एक झटके के साथ ही खत्म हो गया। एसीजेएम हरीश गोयल की अदालत ने माना कि पुलिस ने जो सबूत इकट्ठा किए, उनसे तीनों आरोपियों के खिलाफ केस ही नहीं बनता है। इसलिए तीनों युवकों को आरोपों से मुक्त किया जाता है। इससे आसन निवासी तीनों आरोपियों ने राहत की सांस ली। उनके परिजनों का कहना है कि दो वर्ष तक बेहद शर्मिंदगी झेली, अब जाकर दाग धुला है। वहीं सोनीपत निवासी दोनों बहनों के वकील ने हाईकोर्ट जाने की बात कही है। 28 नवंबर 2014 को इन दोनों बहनों ने तीन युवकों की छेड़छाड़ का आरोप लगाते हुए चलती रोडवेज बस में बेल्टों से पिटाई की थी। इसका वीडियाे वायरल हो गया था और यह मामला पूरे देश की सुर्खियों में गया था।
यहहै मामला : सोनीपतनिवासी दो बहनों ने 28 नवंबर 2014 को बस में छेड़छाड़ का आरोप लगाया था। रोहतक के कॉलेज में पढ़ने वाली इन बहनों ने आरोप लगाते हुए आसन निवासी कुलदीप, मोहित दीपक की बस में बेल्टों से पिटाई की थी। यह वीडियो वायरल हो गया। इसके बाद मामला सुर्खियों में आया और युवकों के खिलाफ केस दर्ज हुआ। इसके बाद कई बार समझौते के प्रयास हुए। एक-दूसरे के चरित्र पर सवाल उठाते पैसे मांगने, छेड़छाड़, माफी मांगने, मारपीट करने जैसे कई वीडियो जारी हुए। बस कंडक्टर सवारियों ने भी बयान दर्ज करवाए। एसआईटी क्राइम ब्रांच ने भी जांच की। पुलिस ने अगस्त 2015 में कोर्ट में 200 पेज की चार्जशीट दाखिल की। 40 गवाह पेश हुए और 30 पेशियों में युवकों को क्लीन चिट मिल गई।
खूब चला वीडियाे वार
{30 नवंबर 2014 को बस में युवकों को पीटने का वीडियो आया।
{ 2 दिसंबर 2014 को पार्क में एक युवक को पीटने का वीडियो।
{04 दिसंबर 2014 को युवकों द्वारा माफी मांगने का वीडियो आया।
{ 22 जनवरी 2015 को बहनों के परिजनों के खिलाफ पैसों के लेनदेन का एक वीडियाे वायरल किया गया।
{ मई, 2015 में युवतियों के फर्जी तरीके से अश्लील फोटो बनाकर वायरल किए गए।
इकलौते जवान बेटे को तिल- तिलकर मरते देखा है: बलबीर
आसननिवासी कुलदीप उसके पिता बलबीर सिंह ने फैसले के बाद कहा कि दो वर्ष तक उन्होंने बेहद शर्मिंदगी झेली। बलबीर ने कहा कि जवान बेटे पर लगा छेड़छाड़ का दाग सवा दो साल बाद धुला है। न्याय की इंतजार में बेटे की फौज में नौकरी की उम्र भी निकल गई। केस दर्ज होने के कारण बेटा उसके दोस्त सेना भर्ती परीक्षा नहीं दे पाए। अब उन्हें नए सिरे से शुरुआत करनी पड़ेगी। बलबीर सिंह का कहना है कि एक ही बेटा है। उस पर गंभीर आरोप लगे थे। एक-एक दिन भारी गुजरा है। अब बेटे ने बीए कर ली है। फौज में तो जा नहीं सका, अब कोई और नौकरी तलाशनी पड़ेगी। देखो किस्मत में क्या लिखा है। उसकी मां बेटे की चिंता में बीमार हो गई।
लाई डिटेक्टर टेस्ट में लड़कियां थी फेल : एडवोकेट मलिक
आरोपीपक्ष के अधिवक्ता प्रदीप मलिक ने बताया कि आरोपियों के खिलाफ कोई सबूत नहीं आया है। इसके अलावा दोनों लड़कियां लाई डिटेक्टर टेस्ट में झूठी पाई गई हैं। आसन निवासी कुलदीप, मोहित और दीपक पर कोई आरोप नहीं बनता।
लड़कियांअपने बयान पर आज भी अटल : एडवोकेट पवार
लड़कीपक्ष के वकील अतर सिंह पवार ने कहा कि फैसले के खिलाफ हाईकोर्ट जाएंगे। अदालत में चार्ज फ्रेम पर सात महीने पहले बहस हुई थी। अब अचानक फैसला दे दिया। कंडक्टर की गवाही लड़कियों के पक्ष में है। पीड़ित लड़कियां भी अपने बयान पर अटल हैं। पुलिस ने सही गवाह केस में जोड़े ही नहीं।
छेड़छाड़ की शिकार सोनीपत निवासी बहनों का कहना है कि आरोपियों को क्लीन चिट कोर्ट ने दी है। हम या हररोज छेड़छाड़ का शिकार होने वाली दूसरी लड़कियां क्लीन चिट नहीं देंगी। सुना था, थाने में इंसाफ होता है। शासन, प्रशासन सुनता है, मगर हमारी थाने में किसी ने सुनी और ही शासन, प्रशासन ने। उल्टा हमारे ऊपर ही सवाल उठाए गए। फर्जी अश्लील वीडियो भी बनाए गए। कोर्ट पर विश्वास था। इस फैसले से वह भी उठ गया। इस मामले के ऑर्डर आने हैं। इन्हें पढ़ने के बाद आगे अपील करेंगे। हर हाल में आखिरी सांस तक लड़ेंगे।
बस में छेड़छाड़ के बाद युवक से मारपीट करतीं दोनों बहनें। फाइल फोटो
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva